kardosdrur/scandi-wiki huggingface dataset:
List

List på Sild er en landsby og kommune beliggende i et hede- og klitlandskab på vesterhavsøen Silds nordspids i Nordfrisland i det nordvestlige Sydslesvig. Administrativt hører landsbyen under Nordfrislands kreds i den tyske delstat Slesvig-Holsten. Landsbyen hørte i den danske tid indtil 1864 under de kongerigske enklaver, i kirkelig henseende under Kejtum Sogn.

Historie 
Byen omtales første gang i 1292. Efter at Listerland som følge af Vordingborgfreden var kommet under Ribe, bosatte sig bønder fra Fanø her. Friserne havde allerde i årene før forladt området grundet den massive sandflugt. Listlandet var dermed dansk præget og tilhørte som dansk kongelig enklave Ribe Stift . Der skelnedes tidligere mellem Vester og Øster List. Landsbyerne syd for List i øens tidligere hertuglige del kaldes for Nordbyerne. Efter 1864 kom byen som hele øen til Preussen.

Beboerne i Listergårdene talte dansk, mens befolkningen i resten af øen talte overvejende nordfrisisk. Stednavnet kan henføres til gada. listi som betegnelse for en kyststribe (sml. Listed på Bornholm og Lister i Blekinge). Om det danske hverdagssprog mindes endnu gadenavnet Brink (tysk Brünk, jysk brynk), som betegnede en skråning. Op til i dag findes dansksindede i List. Centrum for det danske sprog- og kulturarbejde er List Kulturhus. Den lokale danske skole derimod lukkede for få år siden. På samme grund, hvor skolen/kulturhuset nu står, var der allerede i 1863 opført en dansk skole.

En forhenværende kirke blev i 1362 ødelagt ved stormflod og senere ved sandflugt. Kirken var viet Sankt Jørgen og lå i klitterne nordvest for den nuværende by. En del af inventaret skal givet kirken i Vesterland. Senere holdt Listboerne sig enten til kirken i Kejtum med tysk kirkesprog eller til kirken på Rømø med dansk kirkesprog, hvor de havde deres egne bænke i kirken. Selvom List formelt hørte under Ribe Stift, kom byen i kirkelig henseende under Kejtum Sogn. I tiden før den dansk-tyske var der planer om at ansatte en dansksproget lærer og præst. Den nuværende kirke er bygget 1935 som tysk garnisionskirke.

Byen har færgeforbindelse med Rømø-Sild færgen til Havneby på Rømø, som kan bruges som alternativ til Hindenburgdæmningen.

Landskabet omkring byen er præget af vandreklitter, saltenge og åbne hede. Lister Albue, som er øens nordspids, er i dag naturreservat.

Prilen mellem Sild og Rømø kaldes Listerdyb.

Galleri

Eksterne henvisninger 

 Kommunens hjemmeside

Noter 

Byer i Kreis Nordfriesland
Sild (ø)
Byer i Slesvig-Holsten
Afrikas dronning

Afrikas dronning (originaltitel The African Queen) er en film fra 1951, instrueret af amerikaneren John Huston. Filmen blev produceret af det britiske filmselskab Horizon Pictures.

Humphrey Bogart spiller her en lurvet kaptajn, Charlie Allnutt, der hjælper sin diametrale modsætning, den kyske missionær Rose Sayermed, (spillet af Katharine Hepburn) med at flygte fra tyskerne under 1. verdenskrig gennem floder og vandløb i dampbåden Afrikas Dronning. Det bliver en rejse, hvor de kæmper mod naturens prøvelser, tyskerne og hinanden. Begge hovedrolleindehavere modtog hver en Oscar for deres præstation. Robert Morley og Peter Bull medvirker også i filmen.

Bogen 

Filmen bygger på en bog fra 1935, The Africa Queen, af den engelske forfatter C.S. Forester. Bogen blev oversat til dansk i 1952 af Cai Schaffalitzky de Muckadell, året efter at filmen havde haft sin store success. Filmen og bogen følger samme handling, men bogen beskriver mere indgående det psykologiske spil mellem de to helt forskellige personer og bogen sætter handlingen ind i en større politisk sammenhæng, end det har været muligt i filmen, når to mennesker fanges i verdenskrigens ubønhørlighed.

Ekstern henvisning 

 

Britiske film fra 1951
Film instrueret af John Huston
Absolute Music 24

Absolute Music 24 er en kompilation i serien Absolute Music udgivet den 28. september 2000.

Spor 

 The Corrs – "Breathless"
 Melanie C – "I Turn To You"
 Anastacia – "I'm Outta Love"
 Aqua – "Bumble Bee"
 Robbie Williams – "Rock DJ"
 Aaliyah – "Try Again"
 Zididada – "Zididada Day"
 Brødrene Olsen – "Fly On The Wings Of Love
 Kylie Minogue – "Spinning Around"
 Rollo & King – "Ved Du Hvad Hun Sagde"
 Sonique – "It Feels So Good"
 Toploader – "Dancing In The Moonlight"
 D-A-D – "Nineteenhundredandyesterday"
 Toni Braxton – "He Wasn't Man Enough"
 Sisqó – "Thong Song"
 Ricky Martin feat. Meja – "Private Emotion"
 Mary Mary – "Shackles (Praise You)"
 Five + Queen – "We Will Rock You

Eksterne henvisninger 
 Absolute Music 24 front- og backcover 

24
Album fra 2000
Van Helsing (film)

Van Helsing er en amerikansk actionfilm fra 2004 instrueret af Stephen Sommers og med Hugh Jackman og Kate Beckinsale i historien om bekæmpelsen af Grev Dracula, The Wolfman og Frankensteins monster. Filmen var inspireret af Peter Cushings heroiske fortolkning af rollen som Van Helsing i Terence Fishers film Dracula (1958).

Van Helsing var navnet på en af de to hovedpersoner i Bram Stokers roman Dracula (1897). Han er i bogen en skarpsindig akademiker, der gennemskuer, at grev Dracula er vampyr, og sammen med en flok yngre mænd jager blodsugeren fra England til hans slot i Transsylvanien.

Medvirkende 
 Hugh Jackman som Abraham Van Helsing
 Kate Beckinsale som Anna
 Richard Roxburgh som Grev Dracula
 David Wenham som Carl
 Will Kemp som Velkan
 Shuler Hensley som Frankensteins Monster
 Elena Anaya som Draculas brud
 Silvia Colloca som Draculas brud
 Martin Klebba som Dwerger
 Josie Maran som Draculas brud

Referencer

Eksterne henvisninger 
 Officielt website
 
 

Actionfilm fra USA
Gyserfilm fra USA
Amerikanske film fra 2004
Film instrueret af Stephen Sommers
Vampyrfilm
Engelsksprogede film
Film fra Tjekkiet
NOW 6

Now (That's What I Call Music 6) er et dansk opsamlingsalbum udgivet 24. november 2003 i kompilation-serien NOW Music.

Spor 
 Dido: "White Flag" 
 Erann DD: "Didn’t I Tell You That I Love You" 
 The Black Eyed Peas: "Where Is The Love?" 
 Blue: "Guilty" 
 Kylie Minogue: "Slow" 
 Burhan G: "Burhan G" 
 Texas: "Carnival Girl" 
 Elvis Presley: "Rubberneckin'" 
 Justin Timberlake: "Señorita" 
 Westlife: "Hey Whatever" 
 Lene: "It’s Your Duty" 
 Lene Marlin: "You Weren’t There" 
 Daniel Bedingfield: "Never Gonna Leave Your Side" 
 Beyoncé feat. Jay-Z: "Crazy In Love" 
 Chingy: "Right Thurr" 
 Robbie Williams: "Sexed Up" 
 Safri Duo: "All The People In The World" 
 Evanescence: "Bring Me To Life" 
 Nickelback: "Someday"

Eksterne henvisninger 
 Now That's What I Call Music! 6 front- og backcover 

Album fra 2003
NOW 06
Ole Lukøje

Ole Lukøje eller Jon Blund er en eventyrfigur fra nordisk og tysk folkedigtning. Ole Lukøje har til opgave at få børn til at sove. Figuren fremstilles som en lille mand eller nisse, der drysser sand i børns øjne for at få dem til at lukke øjene og drømme sødt.

H.C. Andersen har beskrevet Ole Lukøje i sit eventyr Ole Lukøie. Han er dog så hensynsfuld, at han i stedet for sand lader Ole Lukøie sprøjte "sød mælk" i børnenes øjne.
I værket Røverstuen ses at også Steen Steensen Blicher var bekendt med figuren.

Den mytologiske figur og Andersens eventyr inspirerede Peter Lemche til sangen Den lille Ole med Paraplyen.

Se også 
 Sandman (flertydig) - engelsk ord som oversættes til Ole Lukøje.

Eksterne henvisninger 

 Arkiv for Dansk Litteratur – Ole Lukøie 

Eventyr
Folkedigtning

Folkedigtning er digtning som blev fortalt mundtligt i flere generationer. Den omfatter genrer som eventyr, sagn eller folkeviser. Folkedigtning blev fortalt på dialekten. I 1900-tallet blev mange folkehistorier skrevet ned.

Litteratur
Folkeminde
Matthæus

Matthæus (fra græsk Matthaios) levede i det 1. århundrede. Matthæus, der var tolder, omtales i Matthæusevangeliets kapitel 9, hvor det ganske kort fortælles, at han sad ved toldboden, da Jesus kom forbi og sagde "Følg mig!", hvilket Matthæus gjorde. I de andre evangelier er denne person dog ikke Matthæus men Levi, og Markus tilføjer, at han er søn af Alfeus. Ellers omtales Matthæus i Det Nye Testamente kun i forbindelse med apostel-listerne i de fire evangelier og Apostlenes Gerninger.

Papias, der var biskop i Hierapolis i Lilleasien i det 2. århundrede, tillagde Matthæus forfatterskabet til Matthæusevangeliet med ordene "Matthæus sammenstillede ordene på hebraisk, og enhver oversatte dem, som han kunne det". Det er dog usandsynligt, at det nye testamentes Matthæus skulle være forfatteren til Matthæusevangeliet. Matthæusevangeliet bærer desuden tydeligt præg af at have haft bl.a. Markusevangeliet som forlæg, og man kan næppe forestille sig, at en apostel og øjenvidne til Jesus skulle basere sit evangelium på andenhåndskilder. I lighed med de øvrige evangelier må forfatteren til Matthæusevengeliet derfor anses for anonym.

Matthæus' evangelistsymbol er et bevinget menneske.

Se også 
 Markus
 Lukas
 Johannes

Kildehenvisning 

 Politikens Bibelleksikon, 1992
 Gads Danske Bibelleksikon, 1982
 Det Nye Testamente, 1992
 Det nye testamente og de første kristne årtier, Bent Noack, 1994

Forfattere til Det Nye Testamente
Jesu apostle
Helgener
Sydøen

Sydøen er den største af New Zealands øer. Øens største by er Christchurch.

Selvom Sydøen er den største af de to hovedøer, betragtes Nordøen af mange som værende den vigtigste, da den både huser hovedstaden Wellington, den største by Auckland og langt størstedelen af landets befolkning. 30 km syd for Sydøen ligger New Zealands tredjestørste ø, Stewart Island.

Øens areal er 151,215 km², hvilket gør den til verdens 12. største ø.

Øer i New Zealand
Jus talionis

Jus talionis, talionsprincippet eller øje for et øje, tand for tand er et juridisk-religiøst princip, der kendes fra mange forskellige kulturer og religioner, og har til formål at sikre proportionalitet mellem forbrydelse og straf.

Klassisk udformet er jus talionis i 2. Mosebog kapitel 21 vers 23-25: Men støder der en ulykke til, skal du betale med liv for liv, øje for øje, tand for tand, hånd for hånd, fod for fod, brandsår for brandsår, flænge for flænge, skramme for skramme.

Diskussion 

Jesus gør op med Jus talionis-princippet i Bjergprædikenen, Matthæusevangeliet kapitel 5 vers 38-42: I har hørt, at der er sagt: "Øje for øje og tand for tand." Men jeg siger jer, at I ikke må sætte jer til modværge mod den, der vil jer noget ondt. Men slår nogen dig på din højre kind, så vend også den anden til. Og vil nogen ved rettens hjælp tage din kjortel, så lad ham også få kappen. Og vil nogen tvinge dig til at følge ham én mil, så gå to mil med ham. Giv den, der beder dig; og vend ikke ryggen til den, der vil låne af dig.

Dog behøver Matthæusevangeliet kapitel 5 vers 38-42 ikke at læses som et opgør med jus talionis, men nærmere som en forlængelse af eller perfektion af jus talionis,  som fremstillet i Moseloven. For tidligere i Bjergprædiken siger Jesus: “Tro ikke, at jeg er kommet for at nedbryde loven eller profeterne. Jeg er ikke kommet for at nedbryde, men for at opfylde.” (Matt 5,17). En helhedslæsning af Bjergprædiken antyder, at Jesu lære ikke afviser princippet om, at en forbryder fortjener straf, der er proportionel med kriminalitetens alvor. Tværtimod forudsættes princippet. Hensigten med jus talionis var at sikre at gerningsmanden fik en proportionel straf og ikke en der var hårdere end fortjent. Jesus afviser derfor ikke godheden ved jus talionis eftersom at barmhjertighed forudsætter at gerningsmanden faktisk har fortjent straffen, som Jesus opfordrer sine disciple til at afstå fra at give. Med denne læsning kan Jesu opfordring til barmhjertighed i 5:17 ses som en forlængelse af retfærdighed udtrykt i Moseloven. 

Retsfilosofi
Retshistorie
Bibelske temaer
Hævn
Ælle bælle mig fortælle

Ælle bælle mig fortælle... eller Ene mene ming mang... er et eksempel på børns tælleremser. Tælleremser anvendes til at udvælge en person eller en ting i et spil eller lignende.

Måden udvælgelsen foregår på er at personen der fremsiger remsen mens han eller hun skiftevis peger på deltagerene i legen. For hvert ord (eller stavelse i de længere ord) peges der på en ny person i rækken, og den om der bliver peget på til allersidst har tabt.

En udgave af remsen Ælle bælle mig fortælle... er 
Ælle, bælle mig fortælle.
Skibet går til Åbenrå,
køber for en skilling skrå,
Deler den i syv,
Én, to, tre, fire, fem, seks, syv,
Ræven er en hønsetyv,
Fra hans næse til hans mund
Vejer firsindstyve pund.
Ole vip, Ole vap,
Ole snustobak.

En anden udgave lyder sådan

Ælle, bælle mig fortælle.
Pif, Paf, Puf,
Væk med den beskidte luf,
Jæger'n skød, du er død,

En tredje udgave, oftest brugt til gemmelege er:

Ælle, bælle mig fortælle.
Erle, Perle, Pif, Paf, Puf,
Væk med den beskidte luf,
Perlen ligger i den højre/venste skuff'''Skibet går til Åbenrå,køber for en skilling skrå,DU skal stå.''

I mange tilfælde bruges også "Okker Gokker, Gummiklokker" i stedet for "Ælle, bælle mig fortælle"

Se også 
 Sten, papir, saks
 Elsker, elsker ikke (pille kronblade af en blomst)

Kilder 

Spil og lege
Folkeminde
Danske dialekter

Det danske sprog har flere dialekter eller variationer, selv om grænsen mellem begreberne sprog og dialekt kan være flydende. Danske dialekter kaldes også for folkemål.

Der er forskel på traditionelle og moderne dialekter (sidstnævne kaldes også regionalsprog). Dialekterne er kendetegnet ved de dialekttræk de har i modsætning til rigsdansk.

Danske dialektgrupper er jysk (i Jylland), ømål (på Fyn, Sjælland og øerne) og østdansk (på Bornholm, i Skåne, Halland, Blekinge). I de danske dialekter findes både et, to og tre grammatiske køn, og kendeordet kan være efterhængt eller foranstillet. Melodisk eller musikalsk accent, som kendes fra svensk og norsk, findes endnu i enkelte syddanske dialekter. I de fleste danske dialekter blev accent 1 erstattet af stød og accent 2 af stødløshed.

Liste over danske dialekter 
Danske dialekter er:

 Jysk
 Vestjysk
 Thybomål
 Morsingmål
 Sallingmål
 Hardsysselsk
 Fjandbomål
 Sydvestjysk
 Sydøstjysk
 Østjysk
 Vendelbomål
 Hanherredmål
 Læsøsk
 Himmerlandsk
 Ommersysselsk
 Djurslandsk (med Samsø og Anholt)
 Midøstjysk
 Sønderjysk
 Vestsønderjysk (med Mandø og Rømø)
 Østsønderjysk (med Als)
 Mellemslesvigsk (syd for grænsen)
 Angelmål (syd for grænsen)
 Fjoldemål (syd for grænsen)

 Ømål
 Amagermål
 Sjællandsk
 Nordsjællandsk
 Nordvestsjællandsk
 Sydvestsjællandsk
 Østsjællandsk
 Sydsjællandsk
 Fynsk
 Østfynsk
 Vestfynsk (nordvest- og sydvestfynsk)
 Sydfynsk
 Langelandsk
 Tåsingsk (med Thurø)
 Ærøsk (med Lyø, Avernakø, Strynø, Birkholm og Drejø)
 Sydømål
 Østmønsk
 Vestmønsk
 Nordfalstersk
 Sydfalstersk
 Lollandsk

 Østdansk
 Bornholmsk
 Skånsk
 Listermålet i Blekinge
 Hallandsk

 Andet
 Gøtudanskt (særlig skandinavisk udtaleform på Færøerne)
 Rigsdansk
 Sydslesvigdansk

Eksterne henvisninger 
 Danske dialekter – fra dialekt.dk, Københavns Universitet
 Danske dialekter - arkiveret side indenfor projektet Dansk lydhistorie på Statsbibliotekets hjemmeside (inkluderer detaljerede kommentarer om dialektprøverne, selv om lydfilerne og kortene ikke længere kan hentes)
 Ømålsordbogen
 Jysk ordbog

Kilder 

 
Folkeminde
Sten, saks, papir

Sten, saks, papir (eller Sten, papir, saks) er et håndspil for to personer, som kan anvendes til at udvælge en person i en eller anden sammenhæng. Det bliver oftest spillet af børn.

Spillet udføres ved, at de to deltagere hver samtidigt giver et håndsignal. Der siges en remse, og når det sidste ord siges viser begge deres håndtegn: "Sten, Saks, Papir,"
 Saks vinder over papir, fordi saksen kan klippe i papiret.
 Papir vinder over sten, fordi papiret kan omslutte (indpakke) stenen.
 Sten vinder over saks, fordi saksen ikke kan klippe i stenen.
Ved ens signaler, gennemføres endnu et forsøg.

Matematisk betragtet er der 3×3, altså 9 kombinationer: I 3 tilfælde vinder den ene spiller, i 3 tilfælde den anden, og i 3 tilfælde er det uafgjort.

Undertiden findes yderligere håndsignaler, hvad der gør spillet mere kompliceret, men formindsker risikoen for uafgjort: Hvis der er x signaler, vil der være x2 kombinationer, men kun x uafgjorte tilfælde.

I 2002 blev det første verdensmesterskab i spillet afholdt i en bar i Toronto.

Instituttet for forskning på primater ved universitetet i Kyoto introducerede syv chimpanser af varierende alder og køn til spillet. Valgte aben vinderen, blev den belønnet med en æblebid. Den smarteste af aberne mestrede spillet efter 53 dage. Som kontrolgruppe blev 38 børn i alderen 3-6 år introduceret til spillet. Chimpanserne mestrede spillet på niveau med de fireårige.

Noter

Se også 
 Ælle bælle mig fortælle
 Trække strå
 Plat eller krone

Spil og lege
Folkeminde
Tandfeen

Tandfeen er en karakter i moderne vestlig kultur som siges at give et barn lidt penge eller en gave, i bytte for en mælketand, når den er faldet ud af munden. Tandfeens oprindelse er ukendt, men riten er startet lige efter år 1900 og tandfeen blev meget populær i 1950'erne efter Lee Rogows historie "The Tooth Fairy" fra 1949.

Er tanden flækket kan pengene ligge andre steder, så som i skoen eller i lommen

Spøgefuldt har tandfeen inspireret til en joke: "Tandfeen lærer børn at de kan sælge kropdele for penge".

Referencer

Folkeminde
Sagnfigurer
Traditioner
Ømål

Ømål er en familie af danske dialekter, som tales på Sjælland, Fyn, Lolland, Falster og de øvrige danske øer øst for Lillebælt med undtagelse af Bornholm. 
Ømål kan inddeles i tre hovedgrupper: sjællandsk, fynsk og sydømål (på Lolland, Falster og Møn). 

Københavnsk er egentlig en form for sjællandsk, men regnes ofte for en særlig gruppe.

Et eksempel på forskellen mellem dialekterne er, at udsagnet ikke også på rigsdansk bliver på fynsk til [e'gʌs], mens det på sjællandsk hedder [eg']. På københavnsk hedder det enten [eg'] eller [eŋ'].

Eksterne henvisninger 
 Danske dialekter – fra dialekt.dk, Københavns Universitet
 Dansk Dialektforskning 
 Ømålsordbogen – på dialekt.dk, Københavns Universitet

Danske dialekter
Østdansk

Østdansk er en gruppe af danske dialekter, som tales eller taltes i Skåne, på Bornholm, hovedparten af Halland og i Blekinge, samt i Hallaryd og Markaryd sogne i det sydligste Småland.

På grund af den svenske erobring af Skånelandene 1645-58 er de skånske og sydhallandske dialekter stærkt påvirket af svensk og er blevet et substrat, hvilket vil sige, at de har påvirket den måde, man i Skåne, Vestblekinge og Syd- og Mellemhalland taler svensk. Mange forskere regner dog fortsat skånsk, blekingsk og hallandsk som en del af den østdanske dialektgruppe . Den svenske Nationalencyklopedin fra 1995 klassificerer skånsk tilsvarende som østdansk dialekt med sydsvensk indslag.

Der kan skelnes mellem f.eks. skånsk som oprindelig dialekt og skånsk som betegnelse for en regional variant af rigssvensk med skånsk/østdansk udtale.

Østdanske dialekter 
 Bornholmsk
 Skånsk
 Sydvestskånsk (havde sjællandske træk)
 Nordøstskånsk
 Listermålet (en skånsk dialekt i Blekinge vest for Mørrumsåen)
 Syd- og Mellemhallandsk
 Blekingsk (har også svenske træk)

Noter

Kilder 
 Sjöstedt, Gösta: Folkmålen i nordöstra Skåne. Osby Hembygdsförenings Årsbok 1966, s. 39ff
 Niels Åge Nielsen: Dansk dialektantologi i Østdansk og Ømål. Hernov, Andelsbogtrykkeriet i Odense, København 1978.
 Nilsson, A.: Lexikalt semantiska förändringar hos adjektiv i den skånska dialekten. Lund: Lunds Universitet, Institutionen för lingvistik, Lund 2000.

Eksterne henvisninger 
 SVT's Svenska Dialektmysterier om skånsk
 Københavns Universitet: Dialekt.dk
 Dansk Dialektforskning
 Utkast till ortografi över skånska språket med morfologi och ordlista. Första revisionen. 
 Utkast till ortografi över skånska språket med morfologi och ordlista 

Danske dialekter
Stae

Stae er en by i det sydlige Vendsyssel med , beliggende 3 km nordvest for Vester Hassing, 7 km sydøst for
Vodskov, 7 km nordvest for Gandrup og 14 km nordøst for Aalborg. Byen hører til Aalborg Kommune og ligger i Region Nordjylland. I 1970-2006 hørte byen til Hals Kommune, hvor Gandrup var kommunesæde.

Stae hører til Vester Hassing Sogn. Vester Hassing Kirke ligger i Vester Hassing. Nordjyllandsværket ligger 3 km sydvest for Stae.

Faciliteter 
Stae Borgerforening står for udlejning af Stae Borgerhus, der har plads til 100 gæster. Desuden benytter Staes indbyggere faciliteterne i Vester Hassing, bl.a. Vester Hassing Skole og Vester Hassing Gymnastikforening. Der er cykelsti langs vejen mellem de to byer.

Historie 
Byens historiske tilhørsforhold er Kær Herred i Aalborg Amt.

Navnet 
På det høje målebordsblad hedder stedet Staa, som også dukker op på kort og i køreplaner fra 1900-tallet. Det har ikke skullet udtales med "å", men med langt "a". På det lave målebordsblad hedder byen Stade.

Jernbanen 
Stae havde billetsalgssted på Sæbybanen mellem Nørresundby og Frederikshavn (1899-1968). Det lå 1 km nord for den daværende landsby, som havde adgang til det ad en markvej. Længe før nedlæggelsen af banen var det nedrykket til trinbræt, og bygningen blev revet ned i begyndelsen af 1970'erne.

Noter

Eksterne kilder/henvisninger 

 SDFE kortviser: Høje målebordsblade 1842-1899 og lave målebordsblade 1901-1971

Byer i Aalborg Kommune
Benjamin Boe Rasmussen

Benjamin Boe Rasmussen (født 30. september 1966 på Frederiksberg) er en dansk skuespiller. Han er uddannet fra skuespillerskolen ved Odense Teater i 1996. Han er gift med skuespillerinden Ditte Hansen.

I 2004 spillede han rollen som Quasimodo i musicalen Klokkeren fra Notre Dame, der er skrevet af Sebastian. Han var med i skuespillet Midt om natten i 2006 hvor han spillede Arnold. Han har ellers spillet på stort set alle scener i københavn og også på de store scener i Aalborg, Odense og Aarhus. I 2000 var han med i Tom Waits og Robert Wilsons opsætning af Woyzzeck på Betty Nansen-teatret som turnerede rundt i verden i 3 år.

Siden den 28. maj 2018 har han været formand for Dansk Skuespillerforbund.

Udvalgt filmografi 
 Når mor kommer hjem (1998)
 Bænken (2000)
 Små ulykker (2002)
 Okay (2002)
 Nordkraft (2005)
 Den Rette Ånd (2005)
 Dommeren (2005)
 Flammen og Citronen (2008)
 En enkelt til Korsør (2008)
 Far til fire - på hjemmebane (2008)
 Alting bliver godt igen (2010)
 Smukke mennesker (2010)
 Fortidens skygge - Den som dræber (2012)
 Kartellet (2014)
 Når dyrene drømmer (2014)
 En chance til (2015)
 En, tro, tre - nu! (2016)
 De forbandede år (2020)
 Ingen kender dagen (2022)

Tv-serier 
 Skjulte spor (2003)
 Rejseholdet (2000-2003)
 Forsvar (2003)
 Ørnen (2004-2006)
 Nynne (2006)
 Anna Pihl (2006-2007)
 Nynne (2006)
 Forbrydelsen (2007)
 Store Drømme (2009)
 Lærkevej (2009-2010)
 Livvagterne (2009-2010)
 Ditte & Louise (2015)
 Bedrag (2016-2019)
 Advokaten (2018-2020)
 Dansegarderoben (2023)

Eksterne henvisninger 
 

Skuespillere fra Danmark